സ്വര്ണക്കടത്ത്: കസ്റ്റംസ് കമ്മീഷണറുടെ വെളിപ്പെടുത്തല് അതീവഗുരുതരം കെ. സുധാകരന് തിരുവനന്തപുരം: സ്വര്ണക്കടത്ത് കേസില് ഒരു രാഷ്ട്രീയപാര്ട്ടി സ്വാധീനിക്കാന് ശ്രമിച്ചെന്ന കസ്റ്റംസ് കമ്മീഷണര് സുമിത് കുമാറിന്റെ വെളിപ്പെടുത്തല് അതീവ ഗുതുതര സ്വഭാവമുള്ളതാണെന്ന് കെപിസിസി പ്രസിഡന്റ് കെ. സുധാകരന്.സ്വാധീനിച്ചതു സിപിഎമ്മാണെന്ന് പകല്പോലെ വ്യക്തമാണ്. സുമിത് കുമാറിന്റെ വെളിപ്പെടുത്തലോടെ മുഖ്യമന്ത്രി വെട്ടിലായിരിക്കുകയാണ്. അധികാരത്തിന്റെ എല്ലാ ശക്തികളും ഉപയോഗിച്ച് സ്വര്ണക്കടത്ത് കേസ് അട്ടിമറിച്ചുവെന്നാണ് വ്യക്തമാകുന്നത്. സ്വര്ണക്കടത്തു കേസ് ഇപ്പോള് മൃതപ്രായത്തിലെത്തിയത് ഈ ഇടപെടലോടെയാണെന്ന് സുധാകരന് ചൂണ്ടിക്കാട്ടി. ബിജെപിയും സിപിഎമ്മും തമ്മിലുണ്ടാക്കിയ അന്തര്ധാരയുടെ മറ്റൊരു ഏടാണ് പുറത്തുവന്നത്. സുമിത് കുമാറിന്റെ വെളിപ്പെടുത്തലില് വിശദമായ അന്വേഷണം നടത്തിയാല് ഒത്തുതീര്പ്പു രാഷ്ട്രീയത്തിന്റെ ഞെട്ടിക്കുന്ന പിന്നാന്പുറങ്ങള് പുറത്തുവരുമെന്നും സുധാകരന് പറഞ്ഞു.